***Հավելված***

***Ջերմուկ համայնքի ավագանու***

***2023 թվականի փետրվարի 24-ի N 14–Ա որոշման***

**ՋԵՐՄՈՒԿԻ ՀԱՄԱՅՆՔԱՊԵՏԱՐԱՆԻ ԱՇԽԱՏԱԿԱԶՄԻ ՀԱՄԱՅՆՔԱՅԻՆ ԾԱՌԱՅՈՂՆԵՐԻ ՊԱՇՏՈՆԱՅԻՆ ԴՐՈՒՅՔԱՉԱՓԻ ՆԿԱՏՄԱՄԲ ՍԱՀՄԱՆՎՈՂ ՀԱՎԵԼԱՎՃԱՐԻ ԿԻՐԱՌՄԱՆ ԿԱՐԳԸ ԵՎ ՉԱՓԸ**

1. Սույն կարգով կարգավորվում են Ջերմուկի համայնքապետարանի աշխատակազմի համայնքային ծառայողների՝ զբաղեցրած պաշտոնի խմբի ենթախմբին համապատասխանող դասային աստիճանից բարձր դասային աստիճանի համար և համայնքային ծառայության բնագավառում աշխատակազմի համայնքային ծառայողների՝ տվյալ աշխատակազմում ունեցած երկար տարիների (առնվազն հինգ տարի) աշխատանքային ստաժի համար պաշտոնային դրույքաչափի նկատմամբ սահմանվող հավելավճարների կիրառման կարգի և չափի հետ կապված հարաբերությունները:
2. Ջերմուկի համայնքապետարանի աշխատակազմի համայնքային ծառայողների զբաղեցրած պաշտոնի խմբի ենթախմբին համապատասխանող դասային աստիճանից բարձր դասային աստիճանի համար պաշտոնային դրույքաչափի նկատմամբ հավելավճարը սահմանվում է այն համայնքային ծառայողների նկատմամբ, ովքեր «Համայնքային ծառայության մասին» ՀՀ օրենքով սահմանված կարգով ստացել են համայնքային ծառայության տվյալ պաշտոնի ենթախմբին համապատասխանող դասային աստիճանից ավելի բարձր դասային աստիճան և կիրառվում է ավելի բարձր դասային աստիճանը շնորհելու ամսվան հաջորդող ամսվա մեկից:
3. Ջերմուկի համայնքապետարանի աշխատակազմում համայնքային ծառայության տվյալ պաշտոնի ենթախմբին համապատասխանող դասային աստիճանից ավելի բարձր դասային աստիճան ունենալու համար հավելավճարի տրամադրման դեպքում համայնքային ծառայողի պաշտոնային դրույքաչափի նկատմամբ կիրառվում է տոկոսային ավելացում **10 %-ի** չափով։
4. Համայնքային ծառայության բնագավառում աշխատակազմի համայնքային ծառայողների՝ Ջերմուկի համայնքապետարանի աշխատակազմում ունեցած երկար տարիների (առնվազն հինգ տարի) աշխատանքային ստաժի համար հավելավճարը տրվում է տվյալ աշխատակազմում ունեցած երկար տարիների աշխատանքային ստաժի համար:
5. Համայնքային ծառայության բնագավառում երկար տարիների աշխատանքային ստաժի համար հավելավճարը համայնքային ծառայողի պաշտոնային դրույքաչափի նկատմամբ կիրառվում է տոկոսային ավելացմամբ` **5-ից 7 տարի աշխատանքային ստաժի դեպքում  10 %-ի չափով, 8-ից 10 տարի աշխատանքային ստաժի դեպքում 15 %-ի չափով, 10-ից ավել տարիների աշխատանքային ստաժի դեպքում՝ 20 %-ի չափով** և կիրառվում է սահմանված աշխատանքային ստաժը լրանալու ամսվան հաջորդող ամսվա մեկից:
6. Ջերմուկի համայնքապետարանի աշխատակազմի համայնքային ծառայողների պաշտոնային դրույքաչափի նկատմամբ սահմանվող հավելավճարները յուրաքանչյուր ամիս վճարվում է աշխատավարձի հետ միասին` ընդհանուր գումարով:

**ԱՇԽԱՏԱԿԱԶՄԻ ՔԱՐՏՈՒՂԱՐ՝ ԳՈՀԱՐ ԹԱԴԵՎՈՍՅԱՆ**